**ПРОТОКОЛ ОТ СРЕЩА НА СЪВЕТА ЗА ЕЛЕКТРИЧЕСКА МОБИЛНОСТ (ССЕМ)**

Проведена на 17.07.2019, 10:00 – 12:00 ч., МОН, зала 2, ет. 7

Срещата беше официално открита от заместник-министър Таня Михайлова - ръководител на Секторния съвет за електрическа мобилност от страна на МОН. Участници в срещата бяха представители на МОН, професионални гимназии, Висши училища, НАПОО, Българска стопанска камара, Джуниър Ачийвмънт, Българско ядрено дружество, АЕЦ „Козлодуй“ (Приложение 1 – присъствен списък).

Последва представяне на екипа от Българското ядрено дружество и представителя на АЕЦ „Козлодуй“.

Като встъпление към срещата, председателят на ССЕМ от страна на ИКЕМ – Илия Левков, направи предложение за включване на експерти от Регионалните управления на образованието в следващи срещи, за да бъдат информирани за дейностите на Съвета. В този контекст координаторът на ССЕМ от страна на ИКЕМ – Иван Костов, допълни, че е необходимо моделът на ССЕМ по-активно да се популяризира от МОН.

Последва преминаване към дневния ред:

1. Отчет на членовете по планираните дейности;

2. Гласуване на предложение на Българско ядрено дружество;

3. Дискусия и информация за текущи и предстоящи инициативи;

4. Планиране на дейностите за следващия период.

 По т. 1 от дневния ред последва представяне на изпълнението по планираните дейности:

* М.Никифорова, НАПОО – ДОС за техник на транспортна техника е в процедура на разработване.

По предложение на И. Костов и със съгласие от страна на С. Маноилов („Джуниър Ачийвмънт“) да се разгледа и при необходимост да се допълни с ЕРУ разработваният ДОС с разширяване на обхвата на предприемаческите умения.

* С. Маноилов напомни за изпратената към ССЕМ покана за безплатни обучения на учители по програма „Учебна компания“, които „Джуниър Ачийвмънт“ организира и уточни, че към момента няма заявен интерес от страна на гимназиите – членове на ССЕМ. Беше уточнено и взето решение да се изпрати отново напомняне с поканата и програмата за обучение.
* Д.Станчева – директор на ПГТАТ „Н.Вапцаров“, Хасково, обясни, че кампанията, свързана с план-приема е организирана успешно, има интерес към специалността „Електрически превозни средства“, професия „Монтьор на транспортна техника“. Представители на екипа на гимназията ще бъдат включени в разработването на учебни програми.
* М. Гатева, МОН, представи резултатите от кандидатстването на професионалните гимназии – членове на ССЕМ, с проекти за подобряване на материално-техническата база по Национална програма „Съвременна образователна среда“, Модул „Модернизация на ПОО“, Дейност 1 – Подобряване на материално-техническата база (МТБ). Т.Стойчев – директор на ПГТЕ „Х.Форд“ предложи в следващата рамка на Национална програма да се помисли за разделяне на два модула – 1. за училища, които кандидатстват с проекти за МТБ по нови специалности и 2. за училища, които кандидатстват за подобрение на МТБ за специалности, по които вече се провежда обучение.

Заместник-министър Т. Михайлова уточни, че възможностите за училища с нови специалности следва да бъдат ясно описани в критериите за оценка на проектни предложения в Националната програма. По отношение на учебните помагала и обучението на учители, М. Гатева представи накратко предвидените дейности по проект по ОП НОИР „Подкрепа за дуалната система за обучение“. Уточни, че информация може да бъде предоставена, когато се утвърдят насоките за кандидатстване.

* А. Кацарова, БСК – ЦПО ще извършват обучение по специалностите „Електрически превозни средства“ в професиите „Техник на транспортна техника“ и „Монтьор на транспортна техника“, вкл. и по част от професия, като ще използват и проектите на социалните партньори по НПДЗ. ЦПО към БСК планира да измени лицензията си с добавяне на професиите „Техник на транспортна техника“ и „Монтьор на транспортна техника“, специалност „Електрически превозни средства“, за да може да провежда обучения по посочената специалност.
* Ч. Здравков, експерт в МОН, предложи да се обмени опит между гимназиите, включени в ССЕМ, по отношение на разширената подготовка в училищните учебни планове и да се стандартизират изискванията за МТБ при всички училища, които обучават или ще обучават по специалност „Електрически превозни средства“. Д. Стоянов, БЯД, предложи към разширената подготовка да се добавят предмети като киберсигурност и предприемачество и добави, че дейностите на ССЕМ следва да се популяризират и в STEM платформата.
* И. Костов, ИКЕМ по отношение на подготвения проект към European Investment Advisory Hub уточни, че очакват проект на Рамково споразумение, който ще предоставят в МОН. Последва кратко представяне на предложението за комуникационни подходи и форми, предварително изпратено на членовете на ССЕМ.

По т. 2 от дневния ред последва представяне от страна на М. Митев – председател на Българското ядрено дружество (БЯД), С.Петрова – АЕЦ „Козлодуй“ и Д. Стоянов – БЯД, които обосноваха необходимостта от включването в по-широкия партньорски формат на ССЕМ с оглед по-ефективно достигане до образователните институции и бизнеса в сектор „Енергетика“ и в частност ядрена енергетика, киберсигурност и електромобили. Обявиха, че през месец септември 2019 , АЕЦ „Козлодуй“ в партньорство с БЯД организира събития за популяризиране на възможностите за учещите, на които ще бъдат поканени и членовете на ССЕМ.

Стефка Петрова, АЕЦ „Козлодуй“, беше определена за контактно лице при комуникацията по темите в енергетиката и в частност – ядрената енергетика.

Заместник-министър Т. Михайлова уточни, че е добре да се организира среща в Козлодуй с представители на РУО от областите Враца и Плевен и с участието на директори на РГ, включени в ССЕМ.

По т. 3 от дневния ред:

Ч. Здравков, експерт МОН, представи лабораторни модули, които включително се използват в европейски състезания и може да се използват и от българските професионални гимназии. Последва дискусия за стандартизиране на изискванията за МТБ за обучение в специалност „Електрически превозни средства“ като минимум оборудване и стандартизиране на изискванията чрез ССЕМ.

Заместник-министър Т. Михайлова акцентира на важността на своевременните и проактивни действия на работодателските организации по време на организирането на бъдещия план-прием, като стандартизираните изисквания по отношение на условията за обучаване по специалността следва да се включат още на етап съгласуване на план-приема с представителите на национално-представителните организации на работодателите – напр. БСК, на която са член ИКЕМ. Открои важността на организиране на срещи с директорите на ПГ – членове на ССЕМ и участието на ИКЕМ в срещата с експертите по ПОО в РУО, която ще се проведе през месец септември 2019.

По т. 4. – предложенията за бъдещи дейности бяха направени в дискусионен режим в предходните точки от дневния ред.

Решения:

1. Включване на тематично направление „Ядрена енергетика“ в ССЕМ
2. Организиране на среща в Козлодуй с участието на МОН, ИКЕМ, директори на ПГ – членове на ССЕМ, РУО Враца и РУО Плевен;
3. Участие на ИКЕМ на редовната среща с експертите по ПОО в РУО – за представяне на модела ССЕМ;
4. Популяризиране на модела ССЕМ от страна на членовете му във всички подходящи събития и чрез всички подходящи комуникационни канали;
5. Използване на средствата и формите за комуникация, предложени от ИКЕМ – вкл. споделен календар, общ имейл и фейсбук профил – затворена група само за членовете на ССЕМ и публичен профил за всички интересуващи се потребители.

17.07.2019 г. Съставил:

София В. Тивидошева